《寄嘲李苏州廷美》
元代·陈钧

十里榕阴绿野堂，白眉青眼着腰黄。登龙意气谁同辙，倚马才腰独擅场。

酒胜啜残杯月小，诗豪吟破镜天长。当年试问凭何物，恼乱苏州刺史肠。

作者简介：元温州路乐清人，字公秉，一字太和，号静佳。由晋陵县尹升常州路治中，除浙西劝农营田副使。世祖至元末改衢州路治中，迁知浮梁州，调湖南榷茶提举。卒年五十七。